CELEX: 
Language: da
Date: 2017-11-15 00:00:00
Title: KOMMISSIONENS DELEGEREDE FORORDNING (EU) …/… om ændring af Kommissionens delegerede forordning (EU) 2016/1238 for så vidt angår krav til sammensætning og kvalitetsegenskaber for mælk og mejeriprodukter, der er berettiget til offentlig intervention og støtte til privat oplagring

BEGRUNDELSE
            
            
               1.BAGGRUND FOR DEN DELEGEREDE RETSAKT
            
            
               Med reformen af den fælles landbrugspolitik i 2013 blev det bekræftet, at ordningen med offentlig intervention og støtte til privat oplagring fortsat bør være den fælles landbrugspolitiks to vigtigste markedsforanstaltninger, jf. Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter (herefter "forordningen om fusionsmarkedsordningen").
            
            
               En række af de analysemetoder, der var fastlagt i Kommissionens forordning (EF) nr. 273/2008, er ikke blevet ajourført siden 2008 og bør revideres, navnlig hvad angår metodernes nøjagtighed, men også hvad der er acceptable administrative byrder og omkostninger for medlemsstaterne og de erhvervsdrivende. Forordningen om analysemetoder, der anvendes ved offentlig intervention og privat oplagring, bør derfor ophæves og erstattes af forenklede bestemmelser, der er i overensstemmelse med Lissabontraktaten og de tilhørende beføjelser i de relevante basisretsakter. I henhold til den nye struktur for den afledte ret skal de nugældende særskilte forordninger, som omfatter analysemetoder for produkter inden for rammerne af offentlig intervention og privat oplagring, integreres i de horisontale delegerede retsakter og gennemførelsesretsakter, som vedrører ovennævnte foranstaltninger.
            
            
               Med henblik på harmonisering gennemførtes en omfattende undersøgelse af de metoder, der var fastlagt til at sikre kvalitetskontrollen af mejeriprodukter, der var opkøbt ved offentlig intervention, eller var berettigede til støtte for privat oplagring, og for at forenkle de relevante bestemmelser i Kommissionens forordninger.
            
            
               Som følge af de mange tekniske forbedringer i analysemetoderne bør kravene til sammensætning og kvalitetsegenskaber for visse mejeriprodukter, hvad angår offentlig intervention og støtte til privat oplagring, revideres. Samtidig blev der taget større hensyn til nuværende EU-regler vedrørende hygiejnekrav for mejeriprodukter. Kvalitetsparametrene for opkøb ved offentlig intervention og for privat oplagring af mejeriprodukter bør derfor ajourføres. Dette gøres ved nærværende delegerede forordning og parallelt hermed en gennemførelsesforordning. For at sikre overensstemmelse, lovgivningsmæssig sammenhæng og retssikkerhed og dermed ikke skabe et juridisk tomrum bør den delegerede forordning vedtages og anvendes fra samme dato som gennemførelsesforordningen.
            
            
               2.HØRINGER FORUD FOR RETSAKTENS VEDTAGELSE
            
            
               Kommissionen drøftede udkastet til gennemførelsesretsakt og udkastet til delegeret retsakt med eksperter udpeget af medlemsstaterne på møderne i ekspertgruppen for den fælles markedsordning i perioden november 2016-juli 2017 og tog hensyn til de holdninger og standpunkter, der blev fremført under disse konsultationer.
            
            
               Udkastet til gennemførelsesretsakt og udkastet til delegeret retsakt blev i fire uger i perioden 8. september til 6. oktober 2017 offentliggjort på portalen for bedre regulering med henblik på offentlig høring. Der indkom et bidrag til hvert udkast. 
            
            
               Europa-Parlamentets eksperter blev informeret om alle disse drøftelser og indbudt til alle møderne.
            
            
               3.JURIDISKE ASPEKTER AF DEN DELEGEREDE RETSAKT
            
            
               Med den delegerede retsakt ændres delegeret forordning (EU) 2016/1238 med hensyn de betingelser, hvorunder produkterne under hensyntagen til produkternes forskellige art kan komme i betragtning til støtte, navnlig analysekravene for mælk og mejeriprodukter.
            
            
               For at sikre ensartede kontroller er det nødvendigt at fastlægge grænseværdier for de foreskrevne parametre. Den horisontale delegerede forordning om offentlig intervention bør derfor bringes i overensstemmelse med de nye gennemførelsesbestemmelser.
            
            
               KOMMISSIONENS DELEGEREDE FORORDNING (EU) …/…
            
            
               af 15.11.2017
            
            
               om ændring af Kommissionens delegerede forordning (EU) 2016/1238 for så vidt angår krav til sammensætning og kvalitetsegenskaber for mælk og mejeriprodukter, der er berettiget til offentlig intervention og støtte til privat oplagring 
            
            
               EUROPA-KOMMISSIONEN HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007
                  1
               , særlig artikel 19, stk. 1, litra a), og
            
         
         
            
               ud fra følgende betragtninger:
            
            
               (1)Kommissionens delegerede forordning (EU) 2016/1238
                  2
                fastsætter de krav til sammensætning og kvalitetsegenskaber for mælk og mejeriprodukter, der er berettiget til offentlig intervention og støtte til privat oplagring.
            
            
               (2)Som følge af de tekniske forbedringer i de metoder, der anvendes ved analyse og kvalitetsvurdering af mælk og mejeriprodukter, og for at tilpasse de nuværende EU-regler vedrørende hygiejnebestemmelser er det nødvendigt at revidere og ajourføre parametrene for krav til sammensætning og kvalitetsegenskaber for mælk og mejeriprodukter, der er berettiget til offentlig intervention og støtte til privat oplagring. 
            
            
               (3)Bilag IV og V til Kommissionens delegerede forordning (EU) 2016/1238 bør derfor ændres — 
            
            
               VEDTAGET DENNE FORORDNING:
            
            
               Artikel 1
            
            
               I bilagene til delegeret forordning (EU) 2016/1238 foretages følgende ændringer:
            
            
               a) Bilag IV, del II, erstattes af teksten i bilag I til nærværende forordning. 
            
            
               b) Bilag V, del II, erstattes af teksten i bilag II til nærværende forordning. 
            
            
               Artikel 2
            
            
               Denne forordning træder i kraft på syvendedagen efter offentliggørelsen i Den Europæiske Unions Tidende.
            
            
               Denne forordning er bindende i alle enkeltheder og gælder umiddelbart i hver medlemsstat.
            
            
               Udfærdiget i Bruxelles, den 15.11.2017.
            
            
               
                     På Kommissionens vegne
               
               
                     Formand
                     Jean-Claude JUNCKER
               
            
         
         
            
                  
                     (1)
                  
                        EUT L 347 af 20.12.2013, s. 671. 
               
               
                  
                     (2)
                  
                        Kommissionens delegerede forordning (EU) 2016/1238 af 18. maj 2016 om supplerende regler til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (EUT L 206 af 30.7.2016, s. 15).
               
            
      
    ---documentbreak--- 
      
         
         
            
               BILAG I
            
            
               "DEL II 
            
            
               Krav til sammensætning og kvalitetsegenskaber
            
            
               Smør er en fast emulsion i det væsentlige af typen vand i olie med nedenstående sammensætning og kvalitetsegenskaber:
            
            
                     
                        Parametre
                     
                  
                  
                     
                        Indhold og kvalitetsegenskaber
                     
                  
               
                     
                        Fedt
                     
                  
                  
                     
                        Mindst 82 %
                     
                  
               
                     
                        Vand
                     
                  
                  
                     
                        Højst 16 %
                     
                  
               
                     
                        Fedtfrit tørstof
                     
                  
                  
                     
                        Højst 2 %
                     
                  
               
                     
                        Fedtsyrer
                     
                  
                  
                     
                        Højst 1,2 mmol/100 g fedt
                     
                  
               
                     
                        Peroxidtal
                     
                  
                  
                     
                        Højst 0,3 meq oxygen/1 000 g fedt
                     
                  
               
                     
                        Andre fedtstoffer end mælkefedt
                     
                  
                  
                     
                        Ikke påviselige ved triglyceridanalyse
                     
                  
               
                     
                        Organoleptiske egenskaber
                     
                  
                  
                     
                        Mindst 4 ud af 5 point for udseende, smag og konsistens
                     
                  
               
               "
               
            
               BILAG II
            
            
               "DEL II
            
            
               Krav til sammensætning og kvalitetsegenskaber 
            
            
                     
                        Parametre
                     
                  
                  
                     
                        Indhold og kvalitetsegenskaber
                     
                  
               
                     
                        Protein 
                     
                  
                  
                     
                        Mindst 34,0 % i det fedtfrie tørstof
                     
                  
               
                     
                        Fedtindhold 
                     
                  
                  
                     
                        Højst 1,00 %
                     
                  
               
                     
                        Vand 
                     
                  
                  
                     
                        Højst 3,5 %
                     
                  
               
                     
                        Surhedsgrad udtrykt i ml 0,1 normal natriumhydroxidopløsning
                     
                  
                  
                     
                        Højst 19,5 ml
                     
                  
               
                     
                        Laktater 
                     
                  
                  
                     
                        Højst 150 mg/100 g
                     
                  
               
                     
                        Phosphatasetest
                     
                  
                  
                     
                        Negativ, dvs. højst 350 mU phosphataseaktivitet pr. liter rekonstitueret mælk
                     
                  
               
                     
                        Uopløselighed
                     
                  
                  
                     
                        Højst 0,5 ml (24 °C)
                     
                  
               
                     
                        Brændte partikler 
                     
                  
                  
                     
                        Højst 15,0 mg, dvs. mindst skive B
                     
                  
               
                     
                        Mikroorganismer 
                     
                  
                  
                     
                        Højst 40 000 CFU pr. gram
                     
                  
               
                     
                        Kærnemælk (1) 
                     
                  
                  
                     
                        Negativ (2)
                     
                  
               
                     
                        Løbevalle (3) 
                     
                  
                  
                     
                        Negativ
                     
                  
               
                     
                        Survalle (3) 
                     
                  
                  
                     
                        Negativ (4) eller højst 150 mg/100 g (5)
                     
                  
               
                     
                        Smag og lugt
                     
                  
                  
                     
                        Ren
                     
                  
               
                     
                        Udseende
                     
                  
                  
                     
                        Hvid til let gullig farve, ingen urenheder eller brændte partikler
                     
                  
               
               (1) Ved kærnemælk forstås det biprodukt, der fremkommer ved fremstilling af smør efter kærning af fløden og udskillelse af den faste fedtfase.
            
            
               (2) Fravær af kærnemælk påvises ved uanmeldt kontrol mindst én gang om ugen på fabriksanlægget eller ved laboratorieanalyse af slutproduktet, som påviser højst 69,31 mg PEDP (phosphatidylethanolamindipalmitoyl) pr. 100 gram.
            
            
               (3) Ved valle forstås det biprodukt, der fremkommer ved fremstilling af ost eller kasein som følge af indvirkningen fra syre, osteløbe og/eller kemisk-fysiske processer.
            
            
               (4) ved gennemførelse af kontrol på stedet.
            
            
               (5) ved anvendelse af ISO 8069."